Arduino Mega 2560

Arduino Mega 2560 on platvorm avatud lähtekoodiga, mis põhineb ATmega2560 mikrokontrolleril. Arendusplaat pakub kõike vajalikku mikrokontrolleriga mugavaks töötamiseks: 54 digitaalsisendit ja -väljundit, 16 analoogsisendit, USB programmeerimise pistik, välist toitepistikut ja taaskäivitusnuppu. Arduino Mega 2560 sobib kokku enamiku Arduino Duemilanovele või Diecimilale mõeldud laiendus plaatidega .

Toiteallikas 
Arduino Mega 2560 saab toite USB-ühenduse kaudu või välisest toiteallikast. Kui USB-port ja väline toiteallikas on samaaegselt ühendatud Arduino plaadiga, lülitub plaat välisele allikale, kui selle pinge on üle 6–7 volti. Arendusplaat võib töötada välise toiteallikaga 6–20 volti. Kui see on varustatud vähem kui 7 V, võib 5 V viik olla väiksem kui 5 volti ja arendusplaat võib olla ebastabiilne. Kui kasutatakse rohkem kui 12 V, võib pingeregulaator üle kuumeneda ja plaati kahjustada. Soovitatav vahemik on 7–12 volti.

USB ülevoolukaitse 
Arduino Mega 2560-l on ise taastuv polyfuse, mis kaitseb arvuti USB-porte lühiste ja ülevoolu eest. Kuigi enamik arvuteid pakub oma sisemist kaitset, tagab polyfuse lisakaitset. Kui USB-pordile rakendatakse rohkem kui 500 mA, katkestab kaitse automaatselt ühenduse.

Ühendus ja seadistus 
Arduino kasutamiseks on vaja alla laadida Arduino IDE integreeritud arenduskeskkonda. Tarkvara saab alla laadida tasuta Arduino ametlikult veebilehelt siit. Arduino Mega 2560 ja arvutit ühendatakse USB kaabliga, kui ühendus on tekkinud, siis ON LED arendusplaadil läheb põlema. Järgmine etapp on Arduino IDE keskkonnas valida õigeid seadistusi. Selleks on vaja minna Tools ja leida Board. Sealt tuleb valida kasutatav arendusplaat – Arduino Mega 2560. Samuti vaja kontrollida, et oleks valitud õige COM-port. Kui menüü valikus on antud mitu COM-porti, siis võib ühendada Arduinolt USB-kaablit lahti  ja menüüs kaob üks COM-port ära, see ongi õige COM-port. Seejärel võib tagasi ühendada ja valida ilmunud COM-porti. Tuleb testida, et kõik seadistused oleksid õiged. Selleks valitakse File > Examples > Basics > Blink. Avaneb uus aken Blinki projektiga. Esiteks võib kontrollida, kas kood kompileerub, selleks vajutatakse linnukesele Verify. Pärast kompileerimist vajutatakse noolekujulisele nupule. Kui kõik toimib, siis allpool terminaalis kirjutatakse Done uploading või teisel juhul terminaalis ilmub veateade. Kui arendusplaadil on näha, et L-tähisega LED hakkas vilkuma, siis antud arendusplaat töötab .

Arendusplaadi elemendid 
LED indikaatorid

Pingeregulaator 5 V

Lineaarne pingeregulaator LD1117S50CTR 5V väljundiga annab toite ATmega2560, ATmega16U2 mikrokontrolleritele ja muudele platvormi loogika elementidele. Maksimaalne väljundvool on 800 mA.

Pingeregulaator 3,3 V 

LP2985-33DBVR lineaarne pingeregulaator 3,3 volti väljundiga. Liin tõmmatakse ainult 3V3 viigule. Maksimaalne väljundvool on 150 mA.

Taaskäivitusnupp

Võimaldab taaskäivitada mikrokontrollerit. 

USB-pistik

USB tüüpi B-ühenduspesa on toitmiseks ja püsivara uuendamiseks Arduino Mega 2560 platvormile.

Väline toitepistik

Pistik välise toiteallika ühendamiseks 7–12 V.

ATmega2560 mikrokontroller

Arduino Mega platvormi südameks on 8-bitine AVR perekonna mikrokontroller – ATmega2560 taktsagedusega 16 MHz. Kontroller pakub 256 kB välkmälu püsivara salvestamiseks, 8 kB operatiivmälu SRAM-i ja 4 kB-le EEPROM-säilmälu andmete salvestamiseks.

ATmega16U2 mikrokontroller

ATmega16U2 mikrokontroller tagab ATmega2560 mikrokontrolleri ühenduvuse arvuti USB-pordiga. Arvutiga ühendamisel on Arduino Mega 2560 määratletud kui virtuaalne COM-port.

ICSP1 pistik

ICSP-pistik on vajalik ATmega16U2 mikrokontrolleri sisemiseks programmeerimiseks.

ICSP-pistik

ICSP-pistik on ette nähtud mikrokontrolleri ATmega2560 skeemi siseseks programmeerimiseks. Samuti saab SPI teeki abil SPI liidese kaudu suhelda laienduskaartidega. SPI liinid on ühendatud 6-kontaktise pistikuga ja dubleeritud ka digitaalsetel viikudel 50 (MISO), 51 (MOSI), 52 (SCK) ja 53 (SS).

Pinout

Toiteviigud 
 5 V – väljundviik arendusplaadi pingeregulaatorist väljundiga 5 volti ja maksimaalse vooluga 800 mA. Seadme toitmine 5 V viigu kaudu ei ole soovitatav – tekkib risk plaadi maha põletada.
 3.3 V – väljundviik pingeregulaatorist väljundiga 3,3 volti ja maksimaalse vooluga 150 mA. Seadme toitmine 3 V viigu kaudu ei ole soovitatav – tekkib risk plaadi maha põletada.
 GND – maandus.
 VIN – VIN on sisend viik välise toiteallika ühendamiseks pingega vahemikus 7–12 volti. Selle toite pinget saab kasutada, kui seade on ühendatud välise toitepistiku kaudu.
 AREF – viik ADC välise võrdluspinge ühendamiseks, mille puhul analoogmõõtmised toimuvad analogReference () funktsiooni kasutamisel EXTERNAL parameetriga.
 IOREF – viik annab laienduskaartidele teavet mikrokontrolleri tööpinge kohta. Olenevalt pingest võib laiendusplaat lülituda sobiva toiteallikast või kasutada taseme muundureid.

I / O-pordid 
 PWM – viigud 2–13 ja 44–46. Võimaldab analoogväärtusi väljendada PWM-signaalina. PWM-i bitilaius ei muutu ja on seadistatud 8-bitiseks.
 ADC – viigud A0–A16. Võimaldab esitada analoogpinge digitaalsel kujul. ADC bit ei muutu ja on seadistatud 10 bitile. Sisendpinge vahemik on 0–5 V. Kui rakendatakse kõrgemat pinget, hävitatakse mikrokontrollerit ära.
 TWI/I2C – viigud 20(SDA) ja 21(SCL). Välisseadmetega suhtlemiseks kasutatakse I2C liidest. Töötamiseks kasutage Wire teeki.
 SPI – viigud 50 (MISO), 51 (MOSI), 52 (SCK) ja 53 (SS). Välisseadmetega suhtlemiseks kasutatakse SPI liidest. Töötamiseks kasutage SPI teeki.
 Digitaalsisendid ja väljundid – viigud 0–53. Seadme loogika tase üks on 5 V, null on 0 V. Maksimaalne väljundvool on 40 mA. Tõmbetakistid on ühendatud kontaktidega, mis on vaikimisi välja lülitatud, kuid mida saab tarkvara abil sisse lülitada.
 UART – viigud 0 (RX) ja 1 (TX), 19 (RX1) ja 18 (TX1), 17 (RX2) ja 16 (TX2), 15 (RX3) ja 14 (TX3). UART kasutatakse Arduino andmeedastamiseks arvutiga või muude seadmetega jadaühenduse kaudu. Viigud 0 (RX) ja 1 (TX) on ühendatud mikrokontrolleri ATmega16U2 vastavate viikudele, mis toimivad. USB-UART muundurina. Seerialiidesega töötamiseks kasutage Serial teeki meetodeid.

Tehnilised andmed

Viited

Välislingid 
 Ametlik Arduino koduleht
Arduino IDE tarkvara allalaadimine
Arduino Mega 2560 REV3 müük

Riistvara